Diari Oficial de la Generalitat Valenciana


Sumari del DOGV 7078, del 30-07-2013 (2013/7571)

Subhasta d'un bé immoble a Sedaví.
----------------------------------

### Dades del document

Número de DOGV
:   7078

Data del DOGV
:   30-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7571


Organisme emissor
:   Notaria de Salvador-Eduardo García Parra

Tipus de document
:   Subhasta

Subhasta d'un bé immoble a Sedaví. [2013/7571]  
Salvador-Eduardo García Parra, notari del Col·legi de València amb residència a Albal, faig saber:  
Que en la meua notaria sítia a Albal (València), carrer de Sant Carles, número 82, baixos, 1r, dreta (entrada pel carrer de Sanchis Rovira), i a instàncies del creditor hipotecari, l'entitat Banco Español de Crédito, SA, hui Banco Santander, SA, es tramita en la notaria a càrrec meu la venda extrajudicial, conforme a l'article 129 de la Llei Hipotecària, de la següent finca hipotecada:   
Departament trenta-tres. Vivenda en primera planta alta, porta tres. Amb distribució pròpia per a habitar. Amb accés pel pati portal, número quatre del carrer de Xàtiva, de Sedaví.  
Fa seixanta-tres metres i tretze decímetres quadrats.  
I confronta, per davant, amb el carrer de Xàtiva; per la dreta, mirant des d'esta, amb el replanell de l'escala i les vivendes porta quatre; per l'esquerra, amb la vivenda del portal número sis d'este mateix carrer; i al fons, amb el pati interior.  
Quota de participació: un enter i catorze centèsimes per cent.  
Inscripció: consta inscrita en el Registre de la Propietat de Torrent 2, tom 2039, llibre 63 de Sedaví, foli 37 revers, finca 5019.  
Ubicació. La vivenda descrita forma part del bloc u de l'edifici siti a Sedaví, partida de la Germandat. Consta de dotze cases, quatre amb portals que donen a l'avinguda del País Valencià, abans Horta de València, números cinquanta-set, cinquanta-nou, seixanta-un i seixanta-tres; dos al carrer de Xàtiva, números quatre i sis; quatre a l'avinguda de Madrid, números catorze, setze, díhuit i vint, i dos al carrer del Sol, números cent dèsset i cent dènou.  
Atés que pertoca la subhasta de la finca, se'n fan saber les condicions:  
1a. Tindrà lloc una única subhasta, que es regirà pel que disposa l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i en allò que no siga incompatible per l'article 236 del Reglament Hipotecari, d'acord amb el que disposa la disposició transitòria 5a de la Llei 1/2013, de 14 de maig, de mesures per a reforçar la protecció als deutors hipotecaris, reestructuració del deute i lloguer social.  
2a. Tindrà lloc en la meua notaria.  
3a. La subhasta se celebrarà el dia 12 de setembre de 2013, a les 10.00 hores, sent el tipus de subhasta la quantitat de setanta-dos mil cinc-cents quaranta-tres euros (72.543,00 €).  
La documentació i el certificat del registre a què es referixen els articles 236.a i 236.b del Reglament hipotecari poden consultar-se en la notaria de dilluns a divendres de 09.30 a 14.00 hores. S'entendrà que tota persona licitadora accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Les persones licitadores hauran de consignar, prèviament a la subhasta, en la notaria una quantitat equivalent al 30 per cent del tipus de la subhasta, per mitjà d'un xec bancari a nom del notari.  
Podran fer-se postures per escrit en un plec tancat, adjuntant el xec amb la consignació, fins al moment de la subhasta. L'adjudicació a favor del creditor requeridor o la rematada a favor seu o d'un creditor posterior només podran fer-se amb la condició de cedir-les a un tercer.  
  
  
Albal, 24 de juny de 2013.- El notari: Salvador-Eduardo García Parra.